Գառնիկ Ղազարյան
Գառնիկ Սիմոնի Ղազարյան (), հայ բանաստեղծ, դրամատուրգ, ԽՍՀՄ գրողների միության անդամ 1934 թվականից։ ԽՄԿԿ անդամ 1913 թվականից։

Կենսագրություն 
Ծնվել է Քարահունջ (այժմ՝ Սյունիքի մարզ) գյուղում։ 1916-1917 թվականներին սովորել է Էջմիածնի Գևորգյան ճեմարանում։ Եղել է Անդրկովկասի հեղափոխական շարժումների մասնակից։ 1915 թվականին ընտրվել է ՌՍԴԲ(բ)Կ Թիֆլիսի կոմիտեի անդամ։ Մասնակցել է Բաքվի կոմունայի պաշտպանությանը։ Խմբագրել է «Կարմիր ռանչպար» (1921, Գորիս), «Մաճկալ» (1925-1929) թերթերը։ 1922-1924 թվականներին եղել է կուսակցության Զանգեզուրի գավկոմի քարտուղարը, 1929-1935 թվականներին՝ ՀԽՍՀ Գլավլիտի պետական, այնուհետև՝ ՀԽՍՀ ռադիոկոմիտեի նախագահը և Հայկական հեռագրական գործակալության (այժմ՝ Արմենպրես) տնօրենը։ Հրատարակել է «Ազատության շեփորը» բանաստեղծությունների ժողովածուն (1963), «Պայքարի ֆրոնտում» (1933) և այլ գործեր։

Գառնիկ Ղազարյանի երկերի մատենագրություն 
 Կուլտուրական հեղափոխությունը և կենցաղային խնդիրները գյուղում, Երևան, Պետհրատ, 1930, 56 էջ։
 Կուլտուրական հեղափոխությունը և կենցաղային խնդիրները գյուղում, 2-րդ բարեփոխված հրատարակություն, Երևան, Պետհրատ, 1931, 40 էջ։
 Սևան (պոեմ), Երևան, Պետհրատ, 1931, 12 էջ։
 Պայքար ֆրոնտում (պիես), Երևան, Պետհրատ, 1933, 39 էջ։
 Կարմիր ակոս (պիես), Երևան, Պետհրատ, 1934, 40 էջ։
 Ազատության շեփորը, Երևան, Հայպետհրատ, 1963, 155 էջ։

Ծանոթագրություններ 

20-րդ դարի արևելահայ դրամատուրգներ
20-րդ դարի արևելահայ բանաստեղծներ
Հայ խմբագիրներ